174 F. Z. ERMERINS 



academiae, nee quidquam vehementius optamus, quam ut pergas novum 

 tuum munus gerere, ut coepisti; tune enim optima quaeque auguramur 

 de pernecessariis illis studiorum adiumentis, quarum procuratio iam tibi 

 delata est. 



Tu, Muldere! defuncto collegae successor es in historiae naturalis et 

 anatomes partiuin, quas ille docuit, traditione! Novimus tibi gratum esse 

 reditum ad studia, in quibus maximam vitae partem posuisti. Vindicabis 

 nonaen, quod merito tibi in iis obtinuisti, atque ita, neque enim 

 dubitamus, insigniter proderis academiae et patriae nostrae. 



Et a te sponte adducor ad recens vocatos eruditos, quos brevi collegas 

 salutabimus , ad doctissimos van Kerckhoff et van Deen. Horum alter te 

 excipiet , Muldere ! in chemiae professione , alter veniet ut partem ferat 

 oneris nimis gravis, quo medicinae professores premebamur. Ita vacanti 

 cathedrae prospectuin est et docentium in medica facultate numerus, quod 

 diu frustra optaveramus , auctus. Utinam maturius fieri potuisset ! retinuis- 

 semus virum, qui emeritus academiae antea et nuper etiam urbi valedixit, 

 et quern doctorem academicum in paucis eximium esse nullus non annus 

 est testatus , quo nobiscum fuit et gloriam academiae Groningauae strenue 

 vindicavit. 



Ac possim hie fere concludere quae de professoribus dicenda habeo, nisi 

 gratulari tibi velim, amice van Hall! honorem, qui hoc anno tibi contigit, 

 quum ornatioribus adnumerareris inter adscriptos ordini equestri Luxem- 

 burgensi. Nee vero silentio te , amicissime de Vries ! transire possim. 

 Novisti quam sim a blanditiis alienus, sed item, opinor, novisti quam vel 

 in iis , quos ne diligo quidem , lubens agnoscam , si quid boni in illis 

 inveniam. Quo igitur animo nunc erga te esse deberem, nisi publice 

 dicerem et alios, nee minimum me, gavisos esse, cum nuper in Belgio 

 literarum patriarum laudem ita es tuitus , ut non solum maguo plausu ibi 

 exceptum te sciamus, sed ut omnino quasi amore tui capti viderentur 

 Belgae literarum amantes, et ut te praesente adeo professi sint se, si quid 

 in suis literis proficerent, id magnam partem nobis et literis nostris acceptum 

 referre. Sed ilium plausum et verborum pompam illam parum te curare 

 certo scio. Quapropter hoc potius tibi exopto , ut inceptis vestris numen 

 adspiret et Lexico nostrae literae Nedcrlandicae a vobis ditentur, quod 



